BJP से गठबंधन के 2 दिन बाद ही शिवसेना नेता की 'चेतावनी', भाजपा अगर वादा पूरा नहीं करना चाहती तो...   
शिवसेना-BJP गठजोड़ पर सवाल
दो दिन ही बीते हैं गठबंधन को हुए
'बीजेपी गठबंधन तोड़ने को स्वतंत्र'
Ramdas Kadam, Shiv Sena: It was agreed upon that there should be a Shiv Sena CM for 2 1/2 yrs & a BJP CM for other 2 1/2 yrs. Now someone says that the party that has more MLAs, CM should be from that party. So, if they (BJP) don't like this then they should break the alliance. pic.twitter.com/ZHqJDaNZ24
 
कदम ने कहा, 'शिवसेना-भाजपा समझौते में दो बड़ी शर्तों पर सहमति बनी थी. पहला, कोंकण क्षेत्र में नानार रिफाइनरी परियोजना को रद्द करना और दूसरा, आधे-आधे कार्यकाल के लिए मुख्यमंत्री का पद साझा करना.' उन्होंने कहा कि भाजपा प्रमुख अमित शाह के वादे के बावजूद भाजपा के वरिष्ठ नेताओं का यह बयान देना अनुचित है कि विधानसभा चुनाव में अधिक सीटें हासिल करने वाली पार्टी मुख्यमंत्री पद पर फैसला करेगी. दरअसल, भाजपा के वरिष्ठ मंत्री चंद्रकांत पाटिल ने कहा है कि इस साल होने जा रहे विधानसभा चुनाव में अधिक सीटें जीतने वाली पार्टी को मुख्यमंत्री का पद मिलेगा. इसके बाद कदम की यह टिप्पणी आई है.
 
कदम ने कहा, मुख्यमंत्री का पद ढाई-ढाई साल के लिए दोनों पार्टियों को देने का फैसला किया गया है. यदि भाजपा अपने वादे पूरा करना नहीं चाहती, तो उसे अभी गठबंधन तोड़ लेना चाहिए.' बता दें कि भाजपा और शिवसेना ने लोकसभा और महाराष्ट्र विधानसभा चुनाव के लिए सोमवार को सीट बंटवारा समझौते की घोषणा की थी. हालांकि, इससे पहले वे अपने-अपने बूते चुनाव मैदान में उतरने का दावा कर रहे थे.
यह घोषणा भाजपा अध्यक्ष अमित शाह और शिवसेना प्रमुख उद्धव ठाकरे ने संयुक्त संवाददाता सम्मेलन में की थी. उन्होंने कहा कि महाराष्ट्र में 48 लोकसभा सीटों में भाजपा 25 सीटों पर, जबकि शिवसेना 23 सीटों पर चुनाव लड़ेगी. वहीं, 288 सदस्यीय राज्य विधानसभा चुनाव में अपने सहयोगी दलों को उनकी वाजिब हिस्सेदारी देते हुए बराबर-बराबर संख्या में सीटों पर चुनाव लड़ा जाएगा.
बता दें कि 2014 का लोकसभा चुनाव दोनों पार्टियों ने साथ मिल कर लड़ा था. कुल 48 सीटों में भाजपा ने 23, जबकि शिवसेना ने 18 सीटों पर जीत हासिल की थी. वहीं, 2014 का विधानसभा चुनाव दोनों पार्टियां अपने-अपने बूते लड़ी थी.